b'\n_START_ARTICLE_\nASAP Rocky\n_START_SECTION_\nTidlig liv\n_START_PARAGRAPH_\nMayers hadde en t\xc3\xb8ff oppvekst. Faren ble tatt for \xc3\xa5 selge narkotika da han var tolv \xc3\xa5r gammel, og hans eldre bror d\xc3\xb8de bare ett \xc3\xa5r senere. Han ble inspirert av sitt harde liv til \xc3\xa5 jobbe hardt og ta rapping noenlunde seri\xc3\xb8st. Rocky var inspirert av blant annet The Diplomats, UGK og Bone Thugs-n-Harmony._NEWLINE_Etter \xc3\xa5 ha levd i et krisesenter med moren sin, og andre steder p\xc3\xa5 Manhattan, flyttet Mayers til Elmwood Park i New Jersey.\n_START_SECTION_\nMusikkarriere\n_START_PARAGRAPH_\nRakim ble i 2007 med i kollektivet ASAP Mob. Akronymet ASAP har flere betydninger, blant annet \xc2\xabAlways Strive and Prosper\xc2\xbb, \xc2\xabAssasinating Snitches and Police\xc2\xbb og \xc2\xabAcronym Symbolizing Any Purpose\xc2\xbb. I 2011 kom han ut med hovedsingelen sin \xc2\xabPeso\xc2\xbb, som endte opp med \xc3\xa5 bli spilt av p\xc3\xa5 Hot 97 New York. Da Mayers senere lanserte musikkvidoen til sangen sin \xc2\xabPurple Swag\xc2\xbb, ble han kontaktet av flere plateselskap. Kort tid etterp\xc3\xa5 slapp han sin mixtape Live. Love. ASAP, som skaffet ham en platekontrakt med RCA Records og Polo Grounds Music.'